คุณเคยรู้สึกเหมือนมีใครมองอยู่ไหม
โดยองค์กรใหญ่ๆ หรือรัฐบาล
ธนาคาร
บริษัทที่คุณไม่เคยได้ยินชื่อด้วยซ้ำ
การหลีกหนีสิ่งนั้นคือคำสัญญาดั้งเดิม ของสกุลเงินดิจิทัลแรก "บิตคอยน์"
ภาวะนิรนามที่ดีเยี่ยมของเงินสด
แต่เป็นเงินสดที่ไม่ได้พิมพ์โดยรัฐบาล
ตรงกันข้าม มันถูกสร้างขึ้นจากโค้ดจำนวนหนึ่ง
ขับเคลื่อนโดยชาวอินเทอร์เน็ต
และคุณไว้ใจมันได้
ปัจจุบัน ใครๆ ก็ซื้อสกุลเงินดิจิทัลได้
สมัครไม่กี่ขั้นตอน
พิมพ์หมายเลขบัตรเครดิตของคุณลงไป
และเอาเงินของคุณแลกเป็นเงินดิจิทัล
บิตคอยน์เป็นที่นิยมมาก จนในปลายปี 2017
มีมูลค่าเทียบเท่าธนาคารใหญ่ๆ ที่เป็นคู่แข่ง
(ธันวาคม 2017 มูลค่าตามราคาตลาด)
และอีกแค่ไม่กี่ขั้นตอน
คุณก็สามารถใช้บิตคอยน์ ซื้อของที่คนมักจะใช้บิตคอยน์ส่วนใหญ่ซื้อได้
บริการผิดกฎหมาย
เงินเสมือนจริงอาจท้าทายการบังคับใช้กฎหมาย
เนื่องจากความเย้ายวนของมันต่อผู้ที่
พยายามหาทางปกปิด
ปัจจุบันมีสกุลเงินดิจิทัลหลายพันสกุล
เช่นเอทิเรียม ไลต์คอยน์ ริปเปิล และแม้แต่โดจคอยน์
คุณสามารถซื้อโดจคอยน์ด้วยการแลกเปลี่ยน คุณขุดมันได้...
มันเริ่มต้นเมื่อปี 2013
จากการเป็นมุกตลกอิงจากอินเทอร์เน็ตมีม
ปัจจุบันโดจคอยน์มีมูลค่า...
(แจ็กสัน พาล์มเมอร์ ผู้คิดค้นโดจคอยน์)
มันฮามาก
ปัจจุบันโดจคอยน์มี
มูลค่าตามราคาตลาดประมาณ 500 ล้านดอลลาร์
ซึ่งทำให้ผมอึ้งมาก
เมื่อรวมทั้งหมดเข้าด้วยกัน ผู้คนได้เดิมพันเงินห้าแสนล้านดอลลาร์
กับอะไรบางอย่าง
(ห้าแสนล้าน เก็งกำไรมาก)
แล้วพวกเขาเดิมพันกับอะไรกันอยู่
(ผลงานภาพยนตร์สารคดีชุดของ NETFLIX)
บัญชีธนาคารที่ใหญ่ที่สุดในโลก อยู่ในธนาคารของเรา
บัญชีนั้นเป็นของรัฐบาลสหรัฐฯ
บิตคอยน์ไม่ใช่เงินตราที่ชำระหนี้ได้ตามกฎหมาย
มันอาจเป็นนวัตกรรมที่ยิ่งใหญ่ที่สุด ตั้งแต่มีการคิดค้นอินเทอร์เน็ต
เงินอะไรก็เป็นของปลอมทั้งนั้น หากไม่ได้ออกโดยรัฐบาลกลาง
ลักษณะพื้นฐานของบล็อกเชน คือการกระจายอำนาจ
เราอยู่ในยุคแรกของบิตคอยน์ เราอยู่กลางยุค 90
สิ่งเดียวที่แย่กว่า
การมีคนควบคุมสกุลเงินไม่กี่คน
คือการไม่มีใครควบคุมสกุลเงินเลยสักคน
(ไขประเด็น สกุลเงินดิจิทัล)
เพื่อให้เข้าใจสกุลเงินดิจิทัล
คุณต้องย้อนกลับไปดู รูปแบบของเงินดิจิทัลก่อนหน้านี้ก่อน
ไดเนอร์สคลับคือบัตรเครดิตเจ้าแรก
และมันโฆษณาตัวเองว่าเป็นบัตร
สำหรับวิถีชีวิตยุคใหม่
ในยุค 60
ผู้บริหารที่ไดเนอร์สคลับ
พูดถึงการที่เงินสด
ไม่ทันสมัยมากพอ
มันไม่สามารถเชื่อมต่อกับโลกที่หมุนเร็ว
เซ็นชื่อไปทั่วโลกกับไดเนอร์สคลับนานาชาติ
บัตรเครดิตคือสิ่งใหม่
ในปี 1970 ครอบครัวอเมริกันครึ่งหนึ่ง
ต้องมีหนึ่งใบ
มันทำให้เราเป็นอิสระ
ไม่ต้องพกเงินสดไปทุกที่
และในยุคของแอมะซอน กูเกิล และอูเบอร์ ก็ไม่จำเป็นต้องใช้เงินสดเลย
จนกระทั่งมี
(เฮโรอีน)
ตั้งแต่เราพยายามลองผิดลองถูก กับคอมพิวเตอร์ในระดับใหญ่
เราก็ฝันถึงเงินดิจิทัลมาตลอด
เงินที่ทำหน้าที่เหมือนเงินสด ในแบบที่แกะรอยไม่ได้
ไม่ระบุชื่อ พร้อมใช้
อิสระในการใช้
และสามารถทำงานร่วมกับ เครือข่ายคอมพิวเตอร์ได้
ในประเทศที่มีเผด็จการ...
(แอนดี้ บรูมเบิร์ก ซีอีโอคอยน์ลิสต์)
...หรืออิทธิพลทางลบอื่นๆ ต่อธุรกรรมในประเทศ
พวกเขาเลือกที่จะไม่อนุญาต ให้มีธุรกรรมบางอย่างที่พวกเขาไม่ต้องการได้
และประชาชนก็ใช้เงินอย่างเสรีไม่ได้
วิธีการซื้อขายของต่างๆ ออนไลน์ โดยไม่มีพี่เบิ้มคอยจับตาดู
มันยากกว่าที่คิดมาก
มันคือปัญหาที่ทำให้นักวิทยาการคอมพิวเตอร์ สับสนมาหลายทศวรรษแล้ว
มันมีชื่อด้วยว่า
ปัญหานายพลไบแซนไทน์
นายพลกลุ่มหนึ่ง แต่ละคนควบคุม กลุ่มย่อยของกองทัพไบแซนไทน์
ได้ล้อมเมือง
พวกเขาต้องตัดสินใจว่าจะโจมตีหรือถอนกำลัง
แต่ไม่ว่าจะตัดสินใจทำอะไร
สิ่งสำคัญที่สุดคือพวกเขาต้องได้ฉันทามติ
แต่ฉันทามตินั้นได้มายาก
เพราะนายพลในกองทัพนี้ก็ไว้ใจกันไม่ได้เช่นกัน
เหมือนที่เราไว้ใจกันไม่ได้ในโลกออนไลน์
นายพลคนหนึ่งอาจบอกว่า
เขาวางแผนจะโจมตี
ทั้งที่จริงๆ แล้ววางแผนจะถอนกำลัง
และหากมีนายพลไม่จริงใจเพียงคนเดียว ก็จะทำให้คนอื่นๆ ต้องตายในการรบทั้งหมด
เหล่านายพลไม่มีทางเลือก
นอกจากกำหนดเส้นทางแผนการรบของพวกเขา ผ่านอำนาจส่วนกลาง
(โจมตีไหม)
นั่นยังเป็นเหตุผลที่เว็บไซต์อย่างแอมะซอน ต้องตรวจสอบกับธนาคารคุณ
เพื่อให้แน่ใจว่าคุณจะหาเงินมาจ่ายตามสัญญาได้
อินเทอร์เน็ตโดยรวมสร้างอยู่บนกระบวนทัศน์หนึ่ง
ว่าทุกคนคือผู้ใช้ที่ไว้ใจได้
โดยเฉพาะข้าราชการ
หรือนักวิจัยในมหาวิทยาลัย
และเทคโนโลยีนี้สร้างขึ้นด้วย ชุดพื้นฐานที่มีสมมติฐานนั้นรวมอยู่ด้วย
ตั้งแต่ยุคแรกของอินเทอร์เน็ตจนทุกวันนี้
มันไม่จบแค่นั้น
หลายอย่างที่เราทำออนไลน์ คือการแลกเปลี่ยนสิ่งที่มีค่าให้กันและกัน
และในเมื่อเราต้องมีบุคคลที่สาม ในการเก็บและตรวจสอบทุกอย่าง
อินเทอร์เน็ตจึงเต็มไปด้วย บุคคลที่สามมากมายเหลือเกิน
ประเด็นหลักคือ การแลกสิ่งมีค่าไม่ใช่แค่เงิน...
(ไมเคิล เคซีย์ เอ็มไอที มีเดีย แล็บ)
...มันคือทุกอย่างที่มีค่า
คุณไม่ใช่ลูกค้าของเฟซบุ๊ก
คุณคือสินค้าของเฟซบุ๊ก
เราได้จ่ายธุรกิจยักษ์ใหญ่เหล่านี้ ด้วยข้อมูลของเรา
มันไม่ได้ราบรื่นเสมอไป
เราไม่ได้มองความรับผิดชอบของเรา อย่างรอบด้านพอ
และนั่นคือความผิดพลาดครั้งใหญ่
และเป็นความผิดของผมครับ
แต่ก็ยังมีทางเลือกไม่มากอยู่ดี
หากยังไม่มีทางแก้ไขปัญหานายพลไบแซนไทน์
จากนั้นก็มีใครคนหนึ่งเข้ามาแก้ไขมัน
ซาโตชิ นากาโมโตะ
ใครคือซาโตชิ นากาโมโตะ
คนคนนี้ไม่มีตัวตน
อาจเป็นผู้หญิง อาจเป็นกลุ่มคน
นิวส์วีคระบุตัวชายคนหนึ่ง ที่อาจเป็นผู้ก่อตั้งสกุลเงินดิจิทัล
เขาคือนักฟิสิกส์วัย 64 ปี
ผมไม่เกี่ยวข้องอะไรกับบิตคอยน์เลย ผมเดาว่าเขาอาจจะไม่ใช่คนนั้น
แต่เรารู้ว่าซาโตชิ นากาโมโตะตัวจริง ไม่อยากให้ใครรู้จัก
ชายคนนั้นไม่ได้คิดค้นบิตคอยน์
และเราอาจไม่มีวันได้รู้ว่าใครคิดค้น
แต่พวกเขาปล่อยสกุลเงินดิจิทัล ที่คุณสามารถซื้อออนไลน์ออกมา
และให้คุณใช้ได้อย่างเสรีและไม่เปิดเผย ราวกับคุณกำลังใช้เงินสด
นวัตกรรมของซาโตชิที่ขับเคลื่อนบิตคอยน์
และสกุลเงินดิจิทัลทั้งหมดที่เกิดขึ้นตามมา
มีชื่อว่าบล็อกเชน
บล็อกเชนคือบัญชีแยกประเภทของธุรกรรม คล้ายการดูแลรักษาข้อมูลของธนาคาร
แต่สำเนาของบัญชีแยกประเภทนั้น ถูกแจกจ่ายไปยังคอมพิวเตอร์ทั่วโลก
ที่อัปเดตโดยอัตโนมัติทุกครั้งที่มีการทำธุรกรรม
ย้อนกลับไปคิดเรื่องนายพลไบแซนไทน์
หากคำสั่งของพวกเขาถูกบันทึกไว้บนบล็อกเชน
นายพลแต่ละคนจะมี สำเนาแผนการรบของนายพลทุกคน
ข้อมูลเป็นปัจจุบันเสมอ และถูกต้อง 100 เปอร์เซ็นต์ การดูแลรักษาบัญชีแยกประเภทที่ถูกแจกจ่ายนี้ ต้องทำอะไรหลายอย่างมาก
แต่ไม่มีใครต้องทำเลยสักคน
แต่ระบบจะแจกจ่ายสกุลเงินดิจิทัลออกไป
ให้กับคนที่อาสาจะทำมันแทน
เป็นครั้งแรกที่คุณสามารถมีเครือข่ายแจกจ่าย
ที่ทำให้ได้ฉันทามติ ว่าธุรกรรมอะไรจะเกิดขึ้นบนเครือข่าย
ทำให้สามารถมีบัญชีแยกประเภท ที่ไร้ผู้จัดการทรัพย์สิน
บัญชีแยกประเภทที่ไม่มีส่วนกลางคอยดูแลมัน
แต่เป็นเครือข่ายของคนที่คอยดูแลมันมากกว่า
เป็นแนวคิดที่ทรงพลังอย่างไม่น่าเชื่อ
ซาโตชิไม่เพียงแก้ปัญหา เงินสดบนอินเทอร์เน็ตเท่านั้น
เขามีทางออกให้กับปัญหา เรื่องความไว้ใจบนอินเทอร์เน็ตด้วย
บล็อกเชนช่วยให้มีมุมมองที่ต่างจากเดิมมาก
มุมมองที่ว่าไม่มีใครเป็นผู้ใช้ที่ไว้ใจได้
มันทำให้การปฏิสัมพันธ์รูปแบบใหม่ง่ายขึ้น อย่างที่เราไม่เคยเห็นเลยว่าจะทำได้
บิตคอยน์คือการทดลองการทำงาน ครั้งแรกของบล็อกเชน
ระบบเงินที่ไม่มีใครควบคุม
ไม่มีกฎหมาย และไม่มีข้อบังคับ
มันเป็นการทดลองที่บ้าบิ่นมาก และจังหวะของมันก็เหมาะเจาะ
เรียกมันว่าฝันร้ายในวอลล์สตรีท
การล่มสลายของตลาดการเงิน
ดาวโจนส์ดิ่งฮวบเมื่อโลกการเงินสั่นสะเทือน
จากการล้มละลายครั้งใหญ่สุด ในประวัติศาสตร์สหรัฐฯ
ดูเหมือนว่าทุกครั้งที่คุณคิดว่ามันแย่สุดๆ แล้ว
หายนะอีกอย่างก็รออยู่ใกล้ๆ
คนมากมายทั่วโลกโกรธเคืองรัฐบาลของพวกเขา
และเกือบทุกคนที่โกรธแค้นธนาคารใหญ่ๆ
ตอนนั้นคนตระหนักดีว่า
มีบางอย่างไม่ถูกต้อง
ในโครงสร้างการเงินแบบศูนย์รวมแบบเก่า
แล้วมันก็เกิดขึ้น
เงินแบบใหม่เหรอ สื่อกินเรียบ
และยิ่งน่าตื่นเต้นมากขึ้นเมื่อตลาดยาเสพติด ออนไลน์ขนาดใหญ่ผุดเป็นดอกเห็ด
บิตคอยน์ประมาณ 18 ล้านดอลลาร์ถูกยึด
ฤดูใบไม้ร่วงที่ผ่านมา จากเว็บไซต์ที่มีชื่อว่าซิลก์โร้ด
ตลาดอาชญากรรมออนไลน์ 1.2 พันล้านดอลลาร์
ซึ่งผู้ใช้ไม่ต้องเปิดเผยตัวตน ในการซื้อเฮโรอีน แอลเอสดี...
แค่คลิกไม่กี่ครั้ง ยาเสพติดก็มาส่งหน้าบ้านแล้ว
บิตคอยน์รุ่งเรืองมาก
ธุรกิจต่างๆ เริ่มสร้างสรรค์ สกุลเงินดิจิทัลเป็นของตัวเอง
และขายเงินนั้นเพื่อเป็นการเรี่ยไรเงินวิธีหนึ่ง
เหมือนกับหุ้นในตลาดหุ้น
(ราคาบิตคอยน์)
และคนก็ปฎิบัติต่อสกุลเงินดิจิทัล เหมือนตลาดหุ้นเช่นกัน
ลงทุนสกุลเงินต่างๆ พยายามซื้อราคาต่ำ ขายราคาสูง
และช่วงไม่กี่ปีที่ผ่านมา
ก็ขายราคาสูงได้ง่ายมาก
ก่อนอื่นเลย มันคือการเคลื่อนไหว
- คุณคือเศรษฐีหรือเปล่าคะ - ใช่ครับ
เป็นแล้วเป็นอีก
รู้สึกดีมากครับ ไม่เลวเลยสำหรับอายุ 19
คุณสามารถทำกำไร ได้อย่างไม่น่าเชื่อจากเงินดิจิทัล
สิ่งที่คุณอยากทำคือ ทำให้เงินของคุณอยู่ในจุดที่มีกำไรมาก
เอาเงินไปลงกับบิตคอยน์ แล้วโฮล์ดไว้ก่อน
ซึ่งหมายถึงถือไว้ ห้ามขายเด็ดขาด
ทำกำไรนิดหน่อยจากบิตคอยน์จากนั้น...
ทุกคนบอก "มันต้องแตกแน่ มันคือฟองสบู่"
แต่บางอย่างบอกผมว่าให้รอก่อน และผมดีใจที่ผมถือมันไว้
"การปฏิวัติจะเกิดขึ้น โดยเศรษฐีสกุลเงินดิจิทัลหนุ่มสาว"
พวกเขาจะพูดถึงใครได้
การอวดภูมิเรื่องเงินดิจิทัล จะทำให้สาวๆ กรี๊ดกร๊าด
เหมือนกับที่คุณค่าของทอง เกิดจากการที่คนเชื่อมั่นในคุณค่าของทอง
คุณค่าของบิตคอยน์ ก็เกิดจากการเชื่อในคุณค่าของบิตคอยน์
และใช้มันเป็นที่เก็บค่าเงินที่มีอยู่แล้ว
มันกลายเป็นลูกบอลหิมะก้อนใหญ่ ระหว่างที่มันกลิ้งลงจากภูเขา
แรงมันก็ยิ่งเพิ่มขึ้นเรื่อยๆ
ในปี 2010 ตอนที่หนึ่งบิตคอยน์มีค่าหกเซนต์
ห้าสิบบิตคอยน์ก็จะมากพอที่จะซื้อกาแฟหรูๆ ได้
ในช่วงสูงสุดของมันในปี 2017
บิตคอยน์เดียวกันนั้นน่าจะมีมูลค่า ถึง 850,000 ดอลลาร์เลยทีเดียว
เป็นกาแฟที่แพงน่าดู
ในเดือนมกราคม ปี 2018
สกุลเงินดิจิทัลร่วง
อาจเป็นเพราะข่าวการซื้อขายที่น่าสงสัย และการหลอกลวงทั้งหลาย
บางคนกังวลว่า รัฐบาลอาจเข้ามากวาดล้างได้ทุกเมื่อ
หรืออาจเป็นเพราะความไม่แน่นอนทั่วๆ ไป ว่าจริงๆ แล้วสิ่งนี้มีค่าแค่ไหน
ไม่ว่าเหตุผลจะเป็นอะไร
มูลค่าครึ่งหนึ่งของสกุลเงินดิจิทัลหายไปทันที
(ราคาบิตคอยน์)
แต่ยังมีวิธีสูญเงินกับบิตคอยน์ที่ง่ายกว่านั้นอีก
แค่ลืมไปเสียว่าคุณจดรหัสของคุณไว้ที่ไหน
คุณไม่สามารถตั้งรหัสใหม่ได้
ผมอยากย้อนเวลาได้และไม่ทิ้งไดรฟ์นั้นไป
(เสีย 70 ล้านดอลลาร์ไปกับบิตคอยน์)
มีบิตคอยน์ที่สูญหายไป
กว่า 2.5 ล้านบิตคอยน์
ซึ่งในช่วงจุดสูงสุดของมันเมื่อเดือนธันวาคม ปี 2017 มีมูลค่ามากกว่าสองหมื่นล้านดอลลาร์
คนส่วนใหญ่รู้สึกไม่ปลอดภัย
ที่ต้องรักษาความปลอดภัยเงินนั้นเองทั้งหมด
ผู้คนยินดีที่จะ
พึ่งพาสิ่งที่เป็นธนาคารดีๆ นี่เอง
ให้ดูแลบิตคอยน์ของพวกเขา
ซึ่งในมุมหนึ่ง ทำลายจุดประสงค์ทั้งหมด
คุณสามารถแลกเปลี่ยนเงินกระดาษ เป็นสกุลเงินดิจิทัล และกลับคืน ได้อย่างง่ายดาย
และบริษัทสกุลเงินดิจิทัลหลายแห่ง
ได้สูญเงินไปเป็นจำนวนมาก ให้กับการแฮ็กและการจัดการผิดพลาด
การถล่มแฮ็กที่บิตสแตมป์ เว็บแลกเปลี่ยนบิตคอยน์ที่ใหญ่ที่สุดในโลก
เมาท์ก็อกซ์สูญเสียไปกว่าแปดแสนบิตคอยน์
ที่เป็นของผู้ใช้
คอยน์เช็กในโตเกียว
ถูกแฮ็กเหรียญดิจิทัลเกือบ 500 ล้านดอลลาร์
คอมพิวเตอร์ทำงานทั้งวันทั้งคืน เพื่อรักษาบัญชีแยกประเภทที่ถูกแจกจ่าย
มันใช้พลังงานมากกว่าหลายๆ ประเทศ
บล็อกเชนแพงมากครับ
และตอนนี้มันค่อนข้างช้าด้วย
เครือข่ายการชำระเงินด้วยวีซ่าสามารถ ดำเนินธุรกรรมได้ 24,000 ครั้งต่อวินาที
แต่บิตคอยน์ ได้แค่เจ็ดครั้ง
ถึงแม้สถาบันแบบศูนย์รวมขนาดใหญ่
จะเอาเปรียบความไว้ใจของเราในบางครั้ง
แต่พวกมันก็ใช้สะดวกมาก
คำถามกลายเป็น คุณได้ประโยชน์อะไร
จากการย้ายบริการที่เคยเป็นแบบศูนย์รวม
เช่นดรอปบ็อกซ์หรือ
วอตส์แอปป์ แมสเซนเจอร์
มาเป็นบล็อกเชนแบบแยกจากศูนย์ และมันจะคุ้มค่าจริงเหรอ
(มูลค่าตามราคาตลาดทั้งหมด)
แต่ผู้คนวางเดินพันไว้สูงมาก ว่าปัญหาบางอย่างจะได้รับการแก้ไข
และบล็อกเชนจะปฏิวัติได้มากกว่าแค่เงิน
เพียงแค่ยังไม่ชัดเจนว่ามันคืออะไร
ผมไม่รู้ว่ามันจะเกิดอะไร
เช่นเดียวกับที่เรา
เคยคาดเดาอูเบอร์ในยุค 90 ไม่ถูก
ผมคิดว่าเราไม่น่าจะคาดเดาได้ว่า การใช้ระบบแบบแยกจากศูนย์รูปแบบใหม่
จะทำให้เกิดอะไรขึ้นจาก
โครงสร้างพื้นฐานใหม่นี้
สกุลเงินดิจิทัลเป็นเพียงการทดลองแรกเท่านั้น
และสุดท้ายมันอาจไม่ใช่ การเปลี่ยนแปลงที่ผู้คนคาดหวัง
เราจะเห็นว่าเริ่มมีข้อบังคับเข้ามา
ผู้คนจะต้องเริ่มเชื่อฟังสิ่งที่รัฐบาลพูด
สิ่งเหล่านี้ส่วนใหญ่ยังไม่เกิดขึ้น
ที่ผ่านมาเราเหมือนอยู่ในแดนคนเถื่อน
เราอาจมีโค้ดที่แก้ไขปัญหา ความไว้ใจบนอินเทอร์เน็ตได้
เราแค่ไม่รู้ว่าความไว้ใจคือปัญหา ที่เทคโนโลยีจะแก้ไขได้จริงหรือเปล่า
ตราบใดที่มนุษย์
คือผู้ใช้มัน
(ผิดพลาด)